stanford-oval/wikipedia huggingface dataset:
ชาร์ล เลอแกลร์

| ชาร์ล เลอแกลร์ |
| --- | --- |
เลอแกลร์ที่ดัตช์กรังด์ปรีซ์ 2024
เกิด: ชาร์ล มาร์ก แอร์เว แปร์สวาล เลอแกลร์  (1997-10-16) 16 ตุลาคม ค.ศ. 1997 (27 ปี) มงเต-การ์โล โมนาโก
ญาติ: อาร์ตูร์ เลอแกลร์ (น้องชาย)

ฟอร์มูลาวันชิงแชมป์โลก
สัญชาติ:  โมนาโก
ทีมในปี 2025: แฟร์รารี
หมายเลขรถ: 16
แข่ง: 150 (ออกตัว 147)
ชนะเลิศ: 0
ชนะ: 8
โพเดียม: 43
คะแนน: 1430
ตำแหน่งโพล: 26
ทำรอบได้เร็วที่สุด: 10
แข่งครั้งแรก: ออสเตรเลียนกรังด์ปรีซ์ 2018
ชนะครั้งแรก: เบลเจียนกรังด์ปรีซ์ 2019
ชนะครั้งล่าสุด: ยูไนเต็ดสเตตส์กรังด์ปรีซ์ 2024
แข่งครั้งล่าสุด: ออสเตรเลียนกรังด์ปรีซ์ 2025
อันดับในปี 2024: 3 (356 คะแนน) 
รายการที่แล้ว
2017 2016 2015 2014 2014: FIA Formula 2 Championship GP3 Series European Formula 3 Championship Eurocup Formula Renault 2.0 Formula Renault 2.0 Alps
ตำแหน่งแชมป์
2017 2016: FIA Formula 2 Championship GP3 Series
รางวัล
2017–2018: FIA Rookie of the Year
 
 
เว็บไซต์: เว็บไซต์ทางการ
ลายมือชื่อ

ชาร์ล มาร์ก แอร์เว แปร์สวาล เลอแกลร์ (ฝรั่งเศส: Charles Marc Hervé Perceval Leclerc; เกิด 16 ตุลาคม ค.ศ. 1997) เป็นนักแข่งรถชาวโมนาโก ปัจจุบันแข่งรถในการแข่งขันฟอร์มูลาวันให้แก่แฟร์รารี เขาคว้าตำแหน่งชนะเลิศรายการซีรีส์จีพี 3 ใน ค.ศ. 2016 และเอฟไอเอฟอร์มูลาทูแชมเปียนชิปใน ค.ศ. 2017
เลอแกลร์เปิดตัวในการแข่งขันฟอร์มูลาวันเมื่อ ค.ศ. 2018 ภายใต้สังกัดทีมเซาเบอร์ ซึ่งเป็นทีมในเครือของเฟร์รารี โดยเขาเป็นส่วนหนึ่งของสถาบันนักแข่งเฟร์รารี ในปีก่อนหน้าทีมเซาเบอร์จบการแข่งขันในลำดับสุดท้าย แต่เมื่อเลอแกลร์เข้าร่วมทีม เขาได้พาทีมเลื่อนขึ้นมาอยู่ในอันดับที่ 8 หลังจบการแข่งขันในการแข่งขันชิงแชมป์คอนสตรักเตอร์ และเป็นอันดับที่สูงกว่านักแข่งของเซาเบอร์อีกสองคน เขาเข้าร่วมกับทีมเฟร์รารีในฤดูกาลถัดไปและกลายเป็นนักแข่งที่อายุน้อยที่สุดเป็นอันดับสองที่ผ่านเข้ารอบโพลโพซิชันในฟอร์มูลาวันในบาห์เรนกรังด์ปรีซ์ 2019 ในฤดูกาล 2019 เลอแกลร์คว้าชัยชนะครั้งแรกในอาชีพของเขาที่เบลเยียม เขาได้รับรางวัลเอฟไอเอโพลโทรฟี ตำแหน่งโมสต์โพลโพซิชันในฤดูกาล 2019 และกลายเป็นนักแข่งอายุน้อยที่สุดที่คว้าตำแหน่งนี้ ก่อนที่จะคว้าแชมป์อีกครั้งใน ค.ศ. 2022 เลอแกลร์ได้รางวัลรองชนะเลิศในการแข่งขันเวิลด์ไดรเวอร์แชมเปียนชิป 2022
จากสถิติ ณ ออสเตรเลียนกรังด์ปรีซ์ 2025 เลอแกลร์มีผลงานชนะเลิศในการแข่งขัน 8 ครั้ง ได้ตำแหน่งโพล 26 ครั้ง ทำรอบได้เร็วที่สุด 10 ครั้ง และมีอันดับบนโพเดียม 43 ครั้งในการแข่งขันฟอร์มูลาวัน เขาทำคะแนนแกรนด์สแลมแรกในอาชีพของเขาที่ออสเตรเลียนกรังด์ปรีซ์ 2022 เลอแกลร์จะยังคงอยู่กับแฟร์รารีอย่างน้อยจนสิ้นสุดฤดูกาล 2026
แหล่งข้อมูลอื่น

เว็บไซต์ทางการ
ชาร์ล เลอแกลร์ สรุปอาชีพนักแข่งรถที่ไดร์เวอร์ดีบี.คอม
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 2 
ประจำชาติ:  เยอรมนี  สหรัฐ  ลัตเวีย 
ศิลปิน:  มิวสิกเบรนซ์
มาริษ เสงี่ยมพงษ์

| มาริษ เสงี่ยมพงษ์ม> ป.ช. ม.ว.ม. |
| --- | --- |
มาริษ ใน พ.ศ. 2567

รัฐมนตรีว่าการกระทรวงการต่างประเทศ
อยู่ในวาระ
เริ่มดำรงตำแหน่ง  30 เมษายน พ.ศ. 2567 (10 เดือน 13 วัน)
นายกรัฐมนตรี: เศรษฐา ทวีสิน แพทองธาร ชินวัตร
ก่อนหน้า: ภูมิธรรม เวชยชัย  (รักษาการ)
 
ข้อมูลส่วนบุคคล
เกิด: 19 พฤศจิกายน พ.ศ. 2501 (66 ปี) เขตปทุมวัน กรุงเทพมหานคร ประเทศไทย
พรรคการเมือง: เพื่อไทย (2567–ปัจจุบัน)
คู่สมรส: ก่อกาญจน์ เสงี่ยมพงษ์
บุตร: 1 คน
ศิษย์เก่า: มหาวิทยาลัยรามคำแหง มหาวิทยาลัยโอไฮโอ
อาชีพ: นักการทูต  นักการเมือง
ลายมือชื่อ: 
ชื่อเล่น: ปู

มาริษ เสงี่ยมพงษ์ (เกิด 19 พฤศจิกายน พ.ศ. 2501) ชื่อเล่น ปู เป็นนักการทูตและนักการเมืองชาวไทย ปัจจุบันดำรงตำแหน่งรัฐมนตรีว่าการกระทรวงการต่างประเทศไทย ในรัฐบาลแพทองธาร ชินวัตร
ประวัติ

มาริษ เสงี่ยมพงษ์ เกิดเมื่อวันที่ 19 พฤศจิกายน พ.ศ. 2501 ที่ตำบลรองเมือง อำเภอปทุมวัน จังหวัดพระนคร (ปัจจุบันคือ แขวงรองเมือง เขตปทุมวัน กรุงเทพมหานคร) สำเร็จการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน (รุ่น 18) สำเร็จการศึกษาปริญญาตรีรัฐศาสตรบัณฑิต สาขาวิชาการเมืองการปกครอง จากคณะรัฐศาสตร์ มหาวิทยาลัยรามคำแหง และระดับปริญญาโท สาขาวิชาความสัมพันธ์ระหว่างประเทศ จากคณะรัฐศาสตร์ มหาวิทยาลัยโอไฮโอ สหรัฐ
การทำงาน > งานด้านการทูต

มาริษออกประจำการครั้งแรกที่ กรุงบรัสเซลส์ ประเทศเบลเยียม ตามด้วย เบอร์ลิน ประเทศเยอรมนี ก่อนได้รับตำแหน่งเอกอัครราชทูตประจำ เนปาล ออสเตรเลีย นิวซีแลนด์ และ แคนาดา
การทำงาน > งานการเมือง

มาริษเคยเป็นข้าราชการประจำทำเนียบรัฐบาล ในรัฐบาล  ทักษิณ ชินวัตร และข้าราชการประจำกรมภายในกระทรวงการต่างประเทศ ได้แก่ กรมองค์การระหว่างประเทศ กรมสารนิเทศ และกรมเศรษฐกิจระหว่างประเทศ นอกจากนี้ยังเคยเป็นที่ปรึกษารัฐมนตรีว่าการกระทรวงการต่างประเทศให้กับปานปรีย์ พหิทธานุกร
ต่อมาเมื่อวันที่ 30 เมษายน พ.ศ. 2567 มีพระบรมราชโองการโปรดเกล้าฯ แต่งตั้งให้มาริษดำรงตำแหน่งรัฐมนตรีว่าการกระทรวงการต่างประเทศ แทนปานปรีย์ พหิทธานุกรที่ลาออกเมื่อสองวันก่อนหน้านั้น
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เหรียญจักรพรรดิมาลา (ร.จ.พ.)
ชาร์ล เดอ โกล
ประวัติ

ชาร์ล เดอ โกล เกิดเมื่อวันที่ 22 พฤศจิกายน พ.ศ. 2433 เป็นลูกคนที่ 3 ใน 5 ของครอบครัวโรมันคาทอลิกที่มีลักษณะอนุรักษ์-เสรีนิยมที่เมืองลีล ซึ่งตั้งอยู่ทางเหนือของประเทศฝรั่งเศส ติดกับประเทศเบลเยียม
เขาเติบโตและได้รับการศึกษาในกรุงปารีสที่ Collège Stanislas de Paris และยังได้ศึกษาในประเทศเบลเยียมระยะหนึ่ง
เชื้อสายฝ่ายพ่อของชาร์ล เดอ โกลนั้นเป็นชนชั้นผู้ดีตระกูลสูง (อภิชนาธิปไตย) ในแถบนอร์ม็องดีและเบอร์กันดีมาเป็นเวลานาน ซึ่งได้ย้ายรกรากมาอาศัยอยู่ในกรุงปารีสเป็นเวลากว่าศตวรรษแล้ว ส่วนเชื้อสายทางฝ่ายแม่ของเขานั้น เป็นผู้บริหารกิจการอุตสาหกรรมที่ร่ำรวยแห่งเมืองลีลในบริเวณฟลานเดอส์ฝรั่งเศส
คำว่า เดอ (de) (ซึ่งแปลว่า แห่ง หรือ ณ) ในคำว่า เดอ โกล (de Gaulle) นั้นไม่ได้เป็นนามสกุลขุนนางแต่อย่างใด ทั้ง ๆ ที่บรรพบุรุษของครอบครัว เดอ โกล นั้น เป็นขุนนางหรืออัศวินซึ่งสูงด้วยยศและตำแหน่ง ซึ่งบรรพบุรุษคนแรก ๆ ของตระกูล เดอ โกล นั้นมียศเป็นผู้ติดตามอัศวิน (Écuyer) ในสมัยพระเจ้าฟิลิปที่ 2 ช่วงศตวรรษที่ 12 เป็นที่เชื่อกันว่า คำว่า เดอ โกล นั้นได้มีวิวัฒนาการมาจากคำว่า De Walle ซึ่งแปลว่า กำแพงเมืองหรือป้อมปราการ ในภาษาเยอรมัน เนื่องจากขุนนางฝรั่งเศสในสมัยก่อนนั้น สืบเชื้อสายมาจากพวกแฟรงก์และนอร์มังเยอรมัน ซึ่งก็ทำให้ได้รับอิทธิพลในการใช้ชื่อเยอรมัน และเป็นที่สังเกตว่า คำว่า เดอ โกล (de Gaulle) นั้นจะขึ้นต้นด้วย d ตัวเล็กเสมอ
ปู่ของชาร์ล เดอ โกลนั้นเป็นนักประวัติศาสตร์ ส่วนย่าเป็นนักเขียน พ่อของเขา อ็องรี เดอ โกล เป็นครูในโรงเรียนคาทอลิกเอกชน ซึ่งเขาได้ตั้งโรงเรียนขึ้นมาเอง  การโต้วาทีเรื่องการเมืองนั้นเป็นสิ่งที่ครอบครัวเขาทำเป็นประจำ เมื่อตอนเขาเด็ก ๆ พ่อของเขาก็ได้แนะนำนักเขียนผู้ซึ่งเป็นพวกอนุรักษนิยมอยู่เป็นประจำ ครอบครัวเขาเป็นครอบครัวที่มีความเป็นชาตินิยม เขาเติบโตมาด้วยความศรัทธาที่มีต่อชาติของตนเอง
ครอบครัวเขาเป็นพวกจารีตนิยม อนุรักษนิยมและยังสนับสนุนการปกครองในระบอบราชาธิบไตย แต่ถึงกระนั้นครอบครัวเขาก็ได้ยึดถือกฎหมายและเคารพสาธารณรัฐเป็นอย่างดี มุมมองทางการเมืองของพวกเขายังออกไปแนวเสรีนิยมอีกด้วย
ศรัณยา จำปาทิพย์

| ศรัณยา จำปาทิพย์ |
| --- | --- |
เกิด: 15 ตุลาคม พ.ศ. 2536 (31 ปี)
ส่วนสูง: 166 เซนติเมตร
อาชีพ: นักแสดง สตรีมเมอร์
ปีที่แสดง: พ.ศ. 2558 – ปัจจุบัน
ผลงานเด่น: ผักกาด - เด็ดปีกนางฟ้า (2561)  ชิชา อเนกอินทร์ (ครูชิชา) - วัยแสบสาแหรกขาด โครงการ 2 (2562)  มัสยา - พิภพหิมพานต์ (2564)  ทองมี - ภูตแม่น้ำโขง (2565)  ลักษมี - นรสิงห์ (2566)  แขไข - เพลงพยัคฆ์ (2568)
สังกัด: สถานีวิทยุโทรทัศน์ไทยทีวีสีช่อง 3 (2561 - ปัจจุบัน)
ศรัณยา จำปาทิพย์ ชื่อเล่น นิ้ง (เกิดเมื่อวันที่ 15 ตุลาคม 2536) เป็นนักแสดงหญิงชาวไทย เป็นที่รู้จักในบทบาท ผักกาด จากละครเด็ดปีกนางฟ้า
ประวัติ

ศรัณยา จำปาทิพย์ ชื่อเล่น นิ้ง (เกิดเมื่อวันที่ 15 ตุลาคม 2536) เป็นนักเเสดงชาวหญิงไทย เกิดที่จังหวัดกรุงเทพมหานคร เขตบางเขน เป็นที่รู้จักในบทบาท ผักกาด จากละครเด็ดปีกนางฟ้า
ประวัติ > การศึกษา

นิ้งจบการศึกษาระดับปริญาตรีจากจากคณะเทคโนโลยีการจัดการและอุตสาหกรรม สาขาคอมพิวเตอร์ช่วยออกแบบและบริหารงานก่อสร้าง มหาวิทยาลัยเทคโนโลยีพระจอมเกล้าพระนครเหนือ
ประวัติ > การทำงาน

นิ้งเริ่มต้นเข้าสู่วงการบันเทิงจากการรับงานโฆษณาหลังจากนั้นในปี พ.ศ. 2558 เธอได้มีผลงานการแสดงครั้งแรกในภาพยนตร์เรื่อง เลิฟเฮี้ยวเฟี้ยวต๊อด หลังจากนั้นในปี พ.ศ. 2561 นิ้งก็ได้แสดงละครเรื่องแรกกับละครเรื่อง เด็ดปีกนางฟ้า ในบท ผักกาด หลังจากนั้นนิ้งก็มีผลงานรับบทนางเอกครั้งแรกในซีรีส์เรื่อง ลูกผู้ชาย ตอน ปัทม์ จากการแสดงในครั้งทำให้นิ้งมีชื่อเสียงและเป็นที่รู้จักมากขึ้น
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2561 | เด็ดปีกนางฟ้า | ผักกาด |
| 2562 | กลลวงทวงนี้รัก | ลูกปลา (รับเชิญ) |
| 2562 | ซีรีส์ลูกผู้ชาย : ปัทม์ | ตรีชวา (หมูตุ๋น) |
| 2562 | วัยแสบสาแหรกขาด โครงการ 2 | ชิชา อเนกอินทร์ (ครูชิชา) |
| 2563 | ร้อยเล่ห์มารยา | หมอนุ่มนิ่ม (รับเชิญ) |
| 2564 | พิภพหิมพานต์ | มัสยา |
| 2565 | ภูตแม่น้ำโขง | ทองมี (ปัจจุบัน) / คำหล้า (อดีต) |
| 2565 | สาปซ่อนรัก | เมย์ |
| 2566 | นรสิงห์ | ลักษมี |
| 2568 | คุณพี่เจ้าขาดิฉันเป็นห่านมิใช่หงส์ | เหมือน |
| 2568 | เพลงพยัคฆ์ | แขไข |
| 2568 | ธาตรี |  |
| 2568 | โทษฐานที่รักเธอ |  |
| 2568 | ก็รักมันปักใจ |  |

ละครโทรทัศน์ต่อไปนี้ที่ไม่ได้ออกอากาศ​
| ละครโทรทัศน์ที่ไม่ได้ออกอากาศ> พ.ศ. | ละครโทรทัศน์ที่ไม่ได้ออกอากาศ> เรื่อง | ละครโทรทัศน์ที่ไม่ได้ออกอากาศ> บทบาท | ละครโทรทัศน์ที่ไม่ได้ออกอากาศ> ​ หมายเหตุ​ | ละครโทรทัศน์ที่ไม่ได้ออกอากาศ>  | ละครโทรทัศน์ที่ไม่ได้ออกอากาศ>  |
| --- | --- | --- | --- | --- | --- |
| 2564 | เก็บแผ่นดิน​ | ไอริน (พยาบาล) | ปิดกล้องตั้งแต่ปี 2564 |  |  |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2558 | เลิฟเฮี้ยว เฟี้ยวต๊อด | นิ้ง |
เจ้าพระยาวรพงศ์พิพัฒน์ (หม่อมราชวงศ์เย็น อิศรเสนา)

| มหาเสวกเอกเจ้าพระยาวรพงศ์พิพัฒน์  (หม่อมราชวงศ์เย็น อิศรเสนา) ร> ว., ป.จ., ม.ว.ม., ป.ช. |
| --- | --- |


รัฐมนตรีว่าการกระทรวงวัง
ดำรงตำแหน่ง 16 ธันวาคม พ.ศ. 2476 – 1 สิงหาคม พ.ศ. 2478
นายกรัฐมนตรี: พระยาพหลพลพยุหเสนา(พจน์ พหลโยธิน)
ก่อนหน้า: ตนเอง (ผู้สำเร็จราชการพระราชวัง)
ถัดไป: พระยาชาติเดชอุดม(หม่อมราชวงศ์โป๊ะ มาลากุล) (เลขาธิการพระราชวัง)
เสนาบดีกระทรวงวัง
รั้งตำแหน่ง 24 กรกฎาคม พ.ศ. 2469 – 31 มีนาคม พ.ศ. 2470
กษัตริย์: พระบาทสมเด็จพระปกเกล้าเจ้าอยู่หัว
ก่อนหน้า: เจ้าพระยาธรรมาธิกรณาธิบดี(หม่อมราชวงศ์ปุ้ม มาลากุล)
ถัดไป: ตนเอง (เสนาบดี)
ดำรงตำแหน่ง 1 เมษายน พ.ศ. 2470 – 29 มิถุนายน พ.ศ. 2475
กษัตริย์: พระบาทสมเด็จพระปกเกล้าเจ้าอยู่หัว
ก่อนหน้า: ตนเอง (ผู้รั้งตำแหน่ง)
ถัดไป: ตนเอง (ผู้สำเร็จราชการพระราชวัง)
ผู้สำเร็จราชการพระราชวัง
ดำรงตำแหน่ง 29 มิถุนายน พ.ศ. 2475 – 16 ธันวาคม พ.ศ. 2476
กษัตริย์: พระบาทสมเด็จพระปกเกล้าเจ้าอยู่หัว
ก่อนหน้า: ตนเอง (เสนาบดี)
ถัดไป: ตนเอง (รัฐมนตรี)
 
ข้อมูลส่วนบุคคล
เกิด: 31 มีนาคม พ.ศ. 2406
เสียชีวิต: 26 กรกฎาคม พ.ศ. 2484 (78 ปี)
บุพการี: หม่อมเจ้าเสาวรศ อิศรเสนา (บิดา) หม่อมมุหน่าย อิศรเสนา ณ อยุธยา (มารดา)

มหาเสวกเอก เจ้าพระยาวรพงศ์พิพัฒน์ (นามเดิม: หม่อมราชวงศ์เย็น อิศรเสนา; 31 มีนาคม พ.ศ. 2406 - 26 กรกฎาคม พ.ศ. 2484) อดีตรัฐมนตรีว่าการกระทรวงวัง
ประวัติ > ชาติกำเนิด

เจ้าพระยาวรพงศ์พิพัฒน์ เป็นบุตรของหม่อมเจ้าเสาวรศ อิศรเสนา และหม่อมมุหน่าย อิศรเสนา ณ อยุธยา เกิดในรัชสมัยพระบาทสมเด็จพระจอมเกล้าเจ้าอยู่หัว เมื่อวันที่ 31 มีนาคม พ.ศ. 2405 (แบบปัจจุบัน คือ พ.ศ. 2406) ที่พระตำหนักหม่อมเจ้าเสาวรส บริเวณถนนพระอาทิตย์ กรุงเทพมหานคร สมรสกับหม่อมราชวงศ์อรุณ นพวงศ์
ประวัติ > การศึกษา

พ.ศ. 2412 อายุ 8 ขวบ เข้าเรียนกับหลวงตา (บิดาของหม่อมมุหน่าย) ที่วัดทองปุ (วัดชนะสงครามราชวรมหาวิหาร)
พ.ศ. 2418 อายุ 12 ขวบ เข้าโรงเรียนบุตรข้าราชการ มีพระยาศรีสุนทรโวหาร (น้อย อาจารยางกูร) เป็นอาจารย์
พ.ศ. 2420 อายุ 16 ขวบ ออกจากโรงเรียน ไปฝึกงานด้านการชุบเงิน-ทองที่โรงชุบจนทองของหม่อมเทวาธิราช (หม่อมราชวงศ์แดง อิศรเสนา) ข้างสะพานรามบุตรี (ปัจจุบันอยู่บริเวณสถานีบริการน้ำมันใกล้ซอยรามบุตรี ถนนพระอาทิตย์) ทำหน้าที่ชุบ ล้างและขัดมันองค์พระพุทธรูป
ประวัติ > ถึงแก่อสัญกรรม

เจ้าพระยาวรพงศ์พิพัฒน์ ถึงแก่อสัญกรรม เมื่อวันที่ 26 กรกฎาคม พ.ศ. 2484 ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร สิริอายุ 78 ปี
การรับราชการ > รัชกาลที่ 5

พฤศจิกายน พ.ศ. 2420 รับราชการยศนายสิบทหาร ห้อง (ช่าง) เงินเดือน 12 บาท มีหน้าที่ ควบคุมบังคับช่างที่รักษาความสะอาดในพระที่นั่ง
พ.ศ. 2425 ผู้บังคับกรมเด็กชา (รวม ขุนหมื่นชาวที่เข้ากับ ลูกหมู่ลาวสีไม้) มี ตำแหน่งเทียบเท่า นายร้อยทหารหน้า
พ.ศ. 2428 เป็นหลวงราชดรุณรักษ์ เทียบเท่าร้อยโทกรมทหารหน้า ถือศักดินา ๖๐๐
พ.ศ. 2433 ยกกรมเด็กชาขึ้นเป็นกระทรวงวัง
10 พฤษภาคม พ.ศ. 2436 เป็นหลวงสิทธินายเวร มหาดเล็กเวรสิทธิ์ ถือศักดินา ๘๐๐
10 กันยายน พ.ศ. 2441 เป็นเจ้าหมื่นเสมอใจราช หัวหมื่นมหาดเล็กปลายเชือกเวรสิทธิ์ ถือศักดินา ๑๐๐๐
พ.ศ. 2443 ปฏิบัติงานในกรมสุขาภิบาล (จัดทำถนนและสาธารณสถาน) ซึ่งต่อมาในสมัยรัชกาลที่ 6 ได้เป็นเจ้ากรมโยธา ทำการก่อสร้างทั่วไป
20 พฤษภาคม พ.ศ. 2446 เป็น พระยาวรพงษ์พิพัฒน์ จางวางมหาดเล็ก ถือศักดินา ๑๐๐๐
พ.ศ. 2452 เป็นผู้ดูแลกำกับการสร้างท่าเทียบเรือพระที่นั่ง
การรับราชการ > รัชกาลที่ 6

11 ธันวาคม พ.ศ. 2453 เป็นองคมนตรี ในสมัยรัชกาลที่ 6
พ.ศ. 2455 ดำรงตำแหน่งในสภาจางวาง ยศจางวางโท
พ.ศ. 2456 เป็นอธิบดีกรมตรวจมหาดเล็ก
1 เมษายน พ.ศ. 2457 เป็นจางวางเอก
10 มีนาคม พ.ศ. 2458 รั้งตำแหน่งอธิบดีกรมพระอัศวราชอีกตำแหน่งหนึ่ง
การรับราชการ > รัชกาลที่ 7

พ.ศ. 2469 ผู้บัญชาการมหาดเล็กกรรมการชำระสะสางเงิน พระคลังข้างที่ และตัดทอนรายจ่ายราชสำนัก
พ.ศ. 2469 ผู้รั้งตำแหน่งเสนาบดีกระทรวงวัง
พ.ศ. 2469 ได้เลื่อนบรรดาศักดิ์เป็น เจ้าพระยาวรพงศ์พิพัฒน์ สกุลกษัตริ์ยศรีบวรราชเสนานุรักษ์ มหาสวามิภักดิ์บรมราชูปสดมภ์ ศุทธสมเสวกามาตย์มหาร์ชวังคณบดี ราชธรรมปรเพณีศรีรัตนมนเทียรบาล มุทราธารนนทิวาหเนศ บุนยเกษตรศรณเกษมสวัสดิ์ บรมราชาธิปัตเยนทรมนตรี มหาเสนาบดีอภัยพีริยปรากรมพาหุ ศักดินา 10000 ไร่ เงินเดือน 2,200 บาท
พ.ศ. 2470 เสนาบดีกระทรวงวัง
พ.ศ. 2475 ผู้สำเร็จราชการพระราชวัง หลังเปลี่ยนแปลงการปกครอง พ.ศ. 2475
พ.ศ. 2476 เป็น รัฐมนตรีว่าการกระทรวงวัง
พ.ศ. 2477 ออกจากราชการหลังจากยุบกระทรวงวังเป็นสำนักพระราชวัง รับบำนาญเดือนละ 950 บาท รวมอายุราชการ 57 ปี
การประกอบธุรกิจ

2426 - 2427 ธุรกิจรับส่งผู้โดยสาร โดยรถม้า และรถเก๋ง
2428 ธุรกิจสร้างตู้เสาเกลียว เครื่องเรือน และทำเครื่องแป้ง
2439  ธุรกิจโรงเลื่อยจักร ข้างวัดตรี ริมคลองบางลำพู (หน้าวัดรังสี)
2444 ธุรกิจเตาเผาอิฐ
2445 - 2447 ธุรกิจโรงสีข้าวที่บางโพ
2450 ตั้งท่าเรือจ้าง ณ ถนนพระอาทิตย์ ธุรกิจเรือเมล์เขียว (คลองบางหลวง)
2451 ได้รับพระบรมราชานุญาตให้ก่อตั้งบริษัท รถไฟบางบัวทอง จำกัดสินใช้ โดยสร้างทางรถไฟสายบางบัวทองลงทุนด้วยเงินยืม
2452 ธุรกิจมวนบุหรี่ ต่อมาสนใจโรงงานยาสูบ
2458 เริ่มเดินรถไฟสายบางบัวทอง ใช้รถจักรไอน้ำ รางขนาดกว้าง 75 เซนติเมตร โดยใช้รถจักรไอน้ำขนาดเล็ก
8 มกราคม 2465 ได้ทำสัญญากับกรมรถไฟหลวงเพื่อขยายเส้นทางรถไฟ (หลักฐานสัญญาเก็บรักษาที่หอจดหมายเหตุแห่งชาติ)
2465 - 2469  ธุรกิจโรงงานน้ำตาลทรายที่ทับหลวง ลงทุนด้วยเงินยืม แต่ไม่ประสบผลสำเร็จ
2468 จดทะเบียน ตั้งบริษัท รถไฟบางบัวจำกัดสินใช้
2469 เริ่มการขยายเส้นทางไป วัดระแหง ที่ ลาดหลุมแก้ว
2470 ต่อมาปรับปรุงจากรถกำลังไอน้ำ พลังงานฟืน มาเป็นรถราง 4 ล้อ เครื่องเบนซิน โดยใช้น้ำมัน ตราหอย จาก บริษัทอิสเอเชียติก ปิโตรเลียม จำกัด ซึ่งปัจจุบัน คือ น้ำมัน เชลล์ จาก บริษัทเชลล์ (ประเทศไทย) จำกัด (มหาชน) แต่ต่อมาซื้อน้ำมันจาก โซโกนี่ (เปลี่ยนชื่อเป็น สแตนดาร์ดแวคัมออยล์ เมื่อปี 2477) ซึ่งปัจจุบันคือ  บริษัท เอสโซสแตนดาร์ด (ประเทศไทย) จำกัด (มหาชน)
5 เมษายน 2473 แก้ไขสัญญาเดินรถไฟบางบัวทองกับกรมรถไฟหลวง เพื่อถอนรางที่อยู่วัดเฉลิมพระเกียรติ (ตรงข้ามศาลากลางจังหวัดนนทบุรีเดิมที่ตลาดขวัญ) ให้เดินรถไฟตรงไปที่ท่านั้นฝั่งตรงข้ามศาลากลางจังหวัดนนทบุรีแห่งใหม่ที่บางขวาง  พร้อมยืดระยะรถไฟจากบางบัวทองไปที่วัดระแหง อำเภอลาดหลุมแก้ว จังหวัดปทุมธานี (หลักฐานสัญญาเก็บรักษาที่หอจดหมายเหตุแห่งชาติ เช่นกัน)
2477 แก้ไขรถราง 4 ล้อให้มาใช้ น้ำมันดีเซล แทนเพื่อลดค่าใช้จ่าย
19 กุมภาพันธ์ 2480 เกิดอุบัติเหตุ รถราง 4 ล้อรถไฟบางบัวทองชนกัน คนขับช้ำในตายที่โรงพยาบาลกลาง
2483 เมื่อ บริษัทอิสเอเชียติก ปิโตรเลียม จำกัด และ สแตนดาร์ดแวคัมออยล์ เลิกการจำหน่ายน้ำมันสำเร็จรูปในประเทศไทย รถไฟบางบัว จำกัดสินใช้ ต้องซื้อน้ำมันดีเซล จากกรมเชื้อเพลิง กระทรวงกลาโหม (น้ำมันสามทหาร) แทน
16 กรกฎาคม 2485 ประกาศเลิกกิจการ รถไฟบางบัวทอง แล้วดำเนินการถอนรางและรถจักรไปขาย บริษัทส่งเสริมอุตสาหกรรมไทย จำกัด เจ้าของโรงงานน้ำตาลวังกะพี้
กันยายน 2485 เริ่มการถอนรางและไม้หมอนไปกองรวมกันที่ สถานีรถไฟบางบำหรุ
2 มกราคม 2486 เลิกกิจการรถไฟบางบัวทอง อย่างเป็นทางการ
เกียรติยศ > เครื่องยศ

เจ้าพระยาวรพงศ์พิพัฒน์ (หม่อมราชวงศ์เย็น อิศรเสนา) ได้รับพระราชทานเครื่องยศ ดังต่อไปนี้
โต๊ะกาทองคำ
หีบหมากทองคำ
พาน
คณโฑนํ้า
กระโถนทองคำ
เกียรติยศ > เครื่องราชอิสริยาภรณ์

เจ้าพระยาวรพงศ์พิพัฒน์ (หม่อมราชวงศ์เย็น อิศรเสนา) ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เกียรติยศ > เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2456 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎
พ.ศ. 2469 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2468 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2456 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2462 –  เครื่องราชอิสริยาภรณ์วัลลภาภรณ์ (ว.ภ.) (ฝ่ายหน้า)
พ.ศ. 2458 –  เครื่องราชอิสริยาภรณ์วชิรมาลา (ว.ม.ล.)
พ.ศ. 2435 –  เหรียญดุษฎีมาลา เข็มราชการในพระองค์ (ร.ด.ม.(พ))
พ.ศ. 2435 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2457 –  เหรียญจักรพรรดิมาลา (ร.จ.พ.)
พ.ศ. 2449 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
พ.ศ. 2463 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
พ.ศ. 2474 –  เหรียญรัตนาภรณ์ รัชกาลที่ 7 ชั้นที่ 1 (ป.ป.ร.1)
พ.ศ. 2442 –  เหรียญราชรุจิทอง รัชกาลที่ 5 (ร.จ.ท.5)
พ.ศ. 2457 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2425 –  เหรียญสตพรรษมาลา (ส.ม.)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2441 –  เหรียญราชินี (ส.ผ.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เกียรติยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

เดนมาร์ก :
พ.ศ. 2445 –  เครื่องราชอิสริยาภรณ์แดนเนอโบร ชั้นที่ 2
เบราน์ชไวค์ :
พ.ศ. 2452 –  เครื่องราชอิสริยาภรณ์สิงโตไฮน์ริช ชั้นที่ 1
ฝรั่งเศส :
พ.ศ. 2472 –  เครื่องอิสริยาภรณ์เลฌียงดอเนอร์ ชั้นที่ 1
บาลงดอร์ 2022

บัลลงดอร์ 2022 (ฝรั่งเศส: Ballon d'or 2022) เป็นงานประจำปีครั้งที่ 66 ของบาลงดอร์ ซึ่งจัดโดยฟร็องส์ฟุตโบล เพื่อยกย่องนักฟุตบอลที่ดีที่สุดในโลกในฤดูกาล 2021–22
ประกาศรายชื่อผู้ได้รับการเสนอชื่อเข้าชิงรางวัลในวันที่ 12 สิงหาคม พ.ศ. 2565
เป็นครั้งแรกในประวัติศาสตร์ของการมอบรางวัล ที่อิงตามผลงานของฤดูกาลแข่งขัน (สิงหาคม 2564–กรกฎาคม 2565) แทนที่จะเป็นปีปฏิทิน
รางวัลบาลงดอร์

ประกาศรายชื่อผู้ได้รับการเสนอชื่อเข้าชิงรางวัลในวันที่ 12 สิงหาคม พ.ศ. 2565 ลิโอเนล เมสซิ ผู้ชนะ 7 สมัยและเจ้ารองรางวัลคนล่าสุด ไม่ได้รับการเสนอชื่อเข้าชิงรางวัลเป็นครั้งแรกนับตั้งแต่ พ.ศ. 2548
| อันดับ | ผู้เล่น | สโมสรฤดูกาล 2021–22 | คะแนน |
| --- | --- | --- | --- |

| 1 |  การีม แบนเซมา |  เรอัลมาดริด | 549 |
| 2 |  ซาดีโย มาเน |  ลิเวอร์พูล | 193 |
| 3 |  เกฟิน เดอ เบรยเนอ |  แมนเชสเตอร์ซิตี | 175 |
| 4 |  รอแบร์ต แลวันดอฟสกี |  ไบเอิร์นมิวนิก | 170 |
| 5 |  มุฮัมมัด เศาะลาห์ |  ลิเวอร์พูล | 116 |
| 6 |  กีลียาน อึมบาเป |  ปารี แซ็ง-แฌร์แม็ง | 85 |
| 7 |  ตีโบ กูร์ตัว |  เรอัลมาดริด | 82 |
| 8 |  วีนีซียุส ฌูนีโยร์ |  เรอัลมาดริด | 61 |
| 9 |  ลูคา มอดริช |  เรอัลมาดริด | 20 |
| 10 |  อาลิง โฮลัน |  โบรุสซีอาดอร์ทมุนท์ | 18 |
| 11 |  ซน ฮึง-มิน |  ทอตนัมฮอตสเปอร์ | 5 |
| 12 |  ริยาฎ มะห์รัซ |  แมนเชสเตอร์ซิตี | 4 |
| 13 |  เซบัสเตียง อาแลร์ |  อายักซ์ | 2 |
| 14 | ราฟาแอล ลีเยา |  มิลาน | 2 |
| 14 |  ฟาบิญญู |  ลิเวอร์พูล | 2 |
| 16 |  เฟอร์จิล ฟัน ไดก์ |  ลิเวอร์พูล | 1 |
| 17 |  กาเซมีรู |  เรอัลมาดริด | 1 |
| 17 |  ดูชัน วลาฮอวิช |  ฟีออเรนตีนา  ยูเวนตุส | 1 |
| 17 |  ลุยส์ ดิอัซ |  โปร์ตู  ลิเวอร์พูล | 1 |
| 20 |  คริสเตียโน โรนัลโด |  ยูเวนตุส  แมนเชสเตอร์ยูไนเต็ด | 0 |
| 21 |  แฮร์รี เคน |  ทอตนัมฮอตสเปอร์ | 0 |
| 22 |  บือร์นาร์ดู ซิลวา |  แมนเชสเตอร์ซิตี | 0 |
| 22 |  เทรนต์ อเล็กซานเดอร์-อาร์โนลด์ |  ลิเวอร์พูล | 0 |
| 22 |  ฟิล โฟเดน |  แมนเชสเตอร์ซิตี | 0 |
| 25 |  โยซูอา คิมมิช |  ไบเอิร์นมิวนิก | 0 |
| 25 |  ไมค์ แม็กแนน |  มิลาน | 0 |
| 25 |  อันโทนีโอ รือดีเกอร์ |  เชลซี | 0 |
| 25 |  ฌูเวา กังเซลู |  แมนเชสเตอร์ซิตี | 0 |
| 25 |  คริสโตเฟอร์ เอ็นคุนคู |  แอร์เบ ไลพ์ซิช | 0 |
| 25 |  ดาร์วิน นุญเญซ |  ไบฟีกา | 0 |
รางวัลบาลงดอร์หญิง

อาเลกเซีย ปูเตยัส ได้รับรางวัลบาลงดอร์หญิง 2022 สำหรับผู้เล่นหญิงยอดเยี่ยมที่สุดในโลก
ถ้วยรางวัลยาชิน

บทความหลัก: ถ้วยรางวัลยาชิน
ตีโบ กูร์ตัว ได้รับถ้วยรางวัลยาชินในฐานะผู้รักษาประตูที่ดีที่สุดในปี 2022
| อันดับ | ผู้เล่น | สโมสรฤดูกาล 2021–22 | คะแนน |
| --- | --- | --- | --- |

| 1 |  ตีโบ กูร์ตัว |  เรอัลมาดริด |  |
| 2 |  อาลีซง |  ลิเวอร์พูล |  |
| 3 |  แอแดร์ซง |  แมนเชสเตอร์ซิตี |  |
| 4 |  เอดัวร์ แมนดี |  เชลซี |  |
| 5 |  ไมค์ แม็กแนน |  เอซี มิลาน |  |
| 6 |  เควิน ทรัพ |  ไอน์ทรัคท์ฟรังค์ฟวร์ท |  |
| 7 |  มานูเอ็ล น็อยเออร์ |  ไบเอิร์นมิวนิก |  |
| 8 |  ยัน ออบลัก |  อัตเลติโกเดมาดริด |  |
| 9 |  ยัสซีน บูนู |  เซบิยา |  |
| 10 |  อูว์โก โยริส |  ทอตนัมฮอตสเปอร์ |  |
รางวัลโสเครตีส

| อันดับ | ผู้เล่น | สโมสรฤดูกาล 2021–22 |
| --- | --- | --- |

| 1 |  ซาดีโย มาเน |  ลิเวอร์พูล |
ถ้วยรางวัลแกร์ท มึลเลอร์

บทความหลัก: ถ้วยรางวัลแกร์ท มึลเลอร์
| อันดับ | ผู้เล่น | สโมสรฤดูกาล 2021–22 | ประตูทั้งหมด |
| --- | --- | --- | --- |

| 1 |  รอแบร์ต แลวันดอฟสกี |  ไบเอิร์นมิวนิก | 57 |
ธวัช รัตตะชัย

ธวัช รัตตะชัย (ชื่อเล่น: ต่อ) เกิดวันที่ 9 กุมภาพันธ์ พ.ศ. 2508 เป็นนักพากย์ชาวไทย พากย์ให้กับทาง ช่อง 3 และ ไทยพีบีเอส เริ่มมีชื่อเสียงมาจากการพากย์บทซีรีส์ รักใสใสหัวใจสี่ดวง และกลายเป็นเสียงพากย์ของแวนเนส วู ในฉบับภาษาไทย ในปัจจุบัน มีผลงานในการพากย์การ์ตูนให้กับทาง โรส มีเดีย แอนด์ เอ็นเตอร์เทนเมนท์ น้าต่อมักจะได้พากย์เสียงวัยรุ่นชายหรือไม่ก็พระเอกกับคุณลุง
ผลงาน > การ์ตูนญี่ปุ่น

เซนต์เซย์ย่า (การ์ตูนอินเตอร์) รับบทเป็น เพกาซัส เซย่า, กิลตี้, แอเรียส มู, คริสตัลเซนต์, อควอเรียส คามิว, ไซเรน โซเรนต์, สกอร์เปี้ยน มิโร่, เวอร์โก้ ชากะ และ คริสซาออร์ กฤษณะ
โซลอีทเตอร์ (โรส) รับบทเป็น ท่านยมทูต, แร็คนาร็อค
ซอร์ดอาร์ตออนไลน์ (โรส) รับบทเป็น เอจิล, ฮีทคลิฟฟ์, คายาบะ อากิฮิโกะ
แสบซ่าผ่ากฎเทพ (โรส) รับบทเป็น โคบะเซน
นักรบเหล็กเทวะ (โรส) รับบทเป็น โจโนะ โคชาคุ (ปาปิยอง), ฮิวาตาริ เซคิมะ
แม่มดสาวหัวใจกุ๊กกิ๊ก (โรส) รับบทเป็น อูล, ร็อกกิ้ง โรบิน
เทพมรณะ (โรส) รับบทเป็น ซาราคิ เคมปาจิ, อาบาไร เร็นจิ
นักซิ่งดริฟท์สายฟ้า (โรส) รับบทเป็น ฟุจิวารา บุนตะ, ทาเคอุจิ อิซึกิ
ครูพิเศษจอมป่วน รีบอร์น  (โรส) รับบทเป็น ยามาโมโตะ ทาเคชิ, โรคุโด มุคุโร, ฟง
เคโรโระ ขบวนการอ๊บอ๊บป่วนโลก (โรส) รับบทเป็น มุทสึมิ ซาบุโร่
ไดโนคิง ราชันย์พันธุ์ไดโนเสาร์ (โรส) รับบทเป็น ดร.โซนอยดะ
นินจาคาถาโอ้โฮเฮะ (โรส) รับบทเป็น โฮคาเงะ รุ่นที่ 3, ซารุโทบิ อาซึม่า, จิไรยะ, ยาคูชิ คาบูโตะ, ร็อก ลี, อุจิวะ อิทาจิ, ฮาตาเกะ คาคาชิ
เกมกลคนอัจฉริยะ GX (โรส) รับบทเป็น อาจารย์โครโนส (ปี 2), ทีราโน่ เคนซัน
Get Ride! แอมไดรเวอร์ (โรส) รับบทเป็น ลากูน่า ราเรเลีย
สี่แสบฝ่าแดนทมิฬ GunLock (โรส) รับบทเป็น เฮเซล
ผ่าพิภพไททัน (โรส) รับบทเป็น เบลทรูท ฮูเวอร์, ฮานเนส, ด็อก พิคซิก
มหาเวทย์ผนึกมาร (โรส) รับบทเป็น โกะโจ ซาโตรุ
ผลงาน > การ์ตูนไทย

ปลาบู่ทอง
สังข์ทอง
ไกรทอง
12 ราศี
โสณน้อยเรือนงาม
แก้วหน้าม้า
ไซคิกฮีโร่ ศึกลูกดอกสายฟ้า เป็น บาซูก้า, ปาเตรุ, คาออส
พุทธศาสดา (ไทยพีบีเอส) ให้เสียงบรรยาย และพากย์เป็น พระอัญญาโกณฑัญญะ ยสกุลบุตร พระอานนท์
ผลงาน > โทคุซัทสึ

อาบะเรนเจอร์ (โรส) รับบทเป็น อาบะเรด/อาบะเรแม็กซ์/ฮาคุฮะ เรียวกะ
จัสติไรเชอร์ (โรส) รับบทเป็น ฮิรางะ ชินยะ / ไรเซอร์แกลนท์
เดกะเรนเจอร์ (โรส) รับบทเป็น เดกะบลู/โทมะสึ โฮจิ, เอเจนท์ อาบูเรล่า
มาจิเรนเจอร์ (โรส) รับบทเป็น อึนมะ, ไวเวิร์น, ผู้บรรยายเรื่อง
โบเคนเจอร์ (โรส) รับบทเป็น โบเคนเรด/อาคาชิ ซาโตรุ, ผู้บรรยายเรื่อง
เกคิเรนเจอร์ (โรส) รับบทเป็น เกคิไวโอเล็ต/ฟุคามิ โก, ริโอ, บาเอ, ผู้บรรยายเรื่อง
ชินเคนเจอร์ (ฉบับจอเงิน) (โรส) รับบทเป็น ชินเคนโกลด์/อุเมโมริ เกนตะ, ผู้บรรยายเรื่อง
โกบัสเตอร์ส (โรส) รับบทเป็น คุโรกิ ทาเคชิ และ กอริซากิ บานาน่า (พากย์แทน ธีระ โรจนานันท์ ตั้งแต่ตอนที่ 17)
กาโร่ อัศวินหมาป่าทองคำ (โรส) รับบทเป็น คุราฮาชิ กอนสะ, ผู้บรรยายเรื่อง
มาสค์ไรเดอร์ดีเคด ออลไรเดอร์ ปะทะ ไดช็อกเกอร์ (โรส) รับบทเป็น สึกิคาเกะ โนบุฮิโกะ/ชาโดว์มูน/คาเมนไรเดอร์ 2/ฮิคาริ เอย์จิโร่ (อีกะเดวิล)
ผลงาน > ภาพยนตร์ต่างประเทศ

SAW 4-6 รับบท ฮอฟฟ์แมน
ภาพยนตร์ชุด เดอะมัมมี่ รับบท ริค โอคอนเนลล์ (แบรนดอน เฟรเซอร์) (เฉพาะภาค 2-3)
007 พยัคฆ์ร้ายเดิมพันระห่ำโลก รับบท เลอ ชีฟร์ (แมด มิคเคิลเซน)
007 พยัคฆ์ร้ายทวงแค้นระห่ำโลก รับบท โดมินิค กรีน (มาธิเออ อมาริค)
ถอดรหัสสมบัติดาวินชี่ รับบท ไมเคิล อาร์เชอร์ (ซี โทมัส โฮเวลล์)
มหาประลัย คนเกราะเหล็ก 2 พากย์เสียง จัสติน แฮมเมอร์
นักบุญปีศาจ พากย์เสียง นักบุญ (พอล เบ็ตตานีย์)
สโนว์ไวท์กับพรานป่า ในศึกอัศจรรย์ พากย์เสียง ฟินน์
ลูนี่ย์ทูนส์ รวมพลพรรคผจญภัยสุดโลก พากย์เสียง ดีเจ (แบรนดอน เฟรเซอร์)
สตาร์ วอร์ส: อุบัติการณ์แห่งพลัง พากย์เสียง โพ ดาเมรอน (ออสการ์ ไอแซค)
โร้ค วัน: ตำนานสตาร์ วอร์ส พากย์เสียง กาเลน เออร์โซ